alexandrainst/scandi-wiki huggingface dataset:
Sejer – Se deg ikke tilbake

Sejer – Se deg ikke tilbake er en norsk krim- og dramaserie om etterforsker Konrad Sejer som gikk på NRK1 i 2000. Handlingen tar utgangspunkt i drapet på en ung tenåringsjente. Liket av henne blir funnet ved et tjern. Hovedrollen som Konrad Sejer spilles av Bjørn Sundquist.  Regien er ved Eva Isaksen. Serien er basert på Karin Fossums roman med samme tittel fra 1996.  

Serien ble belønnet med en Amanda i klassen beste dramatisk fjernsynsproduksjon, mens Sundquist vant en Amandapris i klassen beste skuespiller for rollen. Sundquist ble også kåret til beste TV-skuespiller i Gullruten 2000 mens serien ble nominert til beste TV-drama.

Serien ble i snitt sett av 850 000. 

Serien ble også vist på svensk TV. Den gikk i reprise på NRK i 2006.

Handling
Den 15 år gamle Annie Sofie Holland blir funnet drept ved et tjern i skogen. Førstebetjent Konrad Sejer og hans assistent, Jacob Skarre, settes på saken og starter avhørene av nærmeste familie og naboene i det lille samfunnet Lundeby. Etter hvert innser de at gjerningsmannen må være en som har full oversikt over stedet og befolkningen. Flere mistenkelige personer avhøres. De oppdager også dystre hemmeligheter om både jenta og hennes familie.

Rollebesetning
(utvalg)
Bjørn Sundquist (Konrad Sejer)
Christian Skolmen (Jacob Skarre)
Bjørn Skagestad (Johnas)
Jan Sælid (Raymond)
Grethe Ryen (Ada Holland)
Linn Skåber (Ingrid, Sejers datter)
Thomas Robertsen (Halvor)
Wenche Foss (Halvors farmor)

Se også
Sejer – Svarte sekunder (2006)
Sejer – Elskede Poona (2003)
Sejer – Djevelen holder lyset (2002)

Referanser

Norske krimserier
Norske miniserier
Norske dramaserier
TV-produksjoner på NRK
Norske TV-serier fra 2000-årene
Amanda for beste dramatiske fjernsynsproduksjon
TV-program med Gullrute-vinnere
Hanoi Rocks

Hanoi Rocks var en finsk rockegruppe etablerti Helsingfors i 1979 av vokalist og saksofonist Michael Monroe (Matti Fagerholm), gitarist Nasty Suicide (Jan Stenfors), gitarist Stefan Piesnack, bassist Nedo og trommeslager Peki Sirola. Bandet hadde sin storhetstid på 1980-tallet.

Piesnack, Sirola og Nedo ble i 1980 erstattet av gitarist Andy McCoy (Antti Hulkko), bassist Sam Yaffa (Sami Takamäki) og trommeslager Gyp Casino (Jesper Sporre). I 1981 flyttet de til Stockholm og i 1982 til London for å dra nytte av musikkmiljøene i disse byene. Senere dette året ble Casino sparket og erstattet av Razzle (Nicholas Dingley). Gruppa splittet første gang opp i 1985 på grunn av dødsfallet til trommeslageren Nicholas «Razzle» Dingley. Vokalist Michael Monroe og gitarist Andy McCoy fra originalbesetningen begynte å spille sammen igjen i 2002 og brukte navnet Hanoi Rocks fram til bandets siste konsert i Helsingfors 12. april 2009.

Personell

Siste medlemmer 
 Michael Monroe – vokal, keyboard, piano, saksofon, munnspill, harpe (1979-1985, 2002–2009)
 Andy McCoy – gitar, bakgrunnsvokal (1980-1985, 2002–2009)
 Conny Bloom – gitar (2004–2009)
 Andy «A.C.» Christell – bass (2004–2009) 
 George Atlagic – trommer, perkusjon (2008–2009)

Tidligere medlemmer 
Gitarister
 Nasty Suicide (1979–1985)
 Stefan Piesnack (1979–1980)
 Costello Hautamäki (2002–2004)

Bassister
 Nedo (1979–1980)
 Sami Yaffa (1980–1985)
 René Berg (1985)
 Timpa (2002–2004)

Trommeslagere
 Peki Sirola (1979–1980)
 Gyp Casino (1980–1982)
 Razzle (1982–1984)
 Terry Chimes (1984–1985)
 Lacu (2002–2008)

Diskografi 
 Bangkok Shocks, Saigon Shakes, Hanoi Rocks (1981)
 Oriental Beat (1982)
 Self Destruction Blues (1982)
 Back to Mystery City (1983) #87 UK 
 Two Steps from the Move (1984) #28 UK #49 JPN
 Twelve Shots on the Rocks (2002) #5 FIN #27 JPN
 Another Hostile Takeover (2005) #5 FIN # 51 JPN
 Street Poetry (2007) #6 FIN #41 SWE

Videografi 
 All Those Wasted Years – The Marquee Club
 TNT – The Nottingham Tapes – Nottingham Rock City
 A Day Late, A Dollar Short promo

Referanser

Eksterne lenker 
 
 
 Offisiell Myspace-side
 Hanoi Rocks diskografi-nettsted

Intervjulenker 
 Intervju med Michael Monroe på Trilogy Rock (Spania)
 Andy McCoy-intervju på WickedInfo.com
 Videointervju med Michael Monroe på baconmusic.co.uk

Finske rockegrupper
Band etablert i 1979
Hesjerocken

Hesjerocken er en tre dagers utendørs non-profit rockefestival. Den finner som regel sted den tredje helgen i august. Festivalen arrangeres på Lyngåsen gård utenfor Skien og gården drives til daglig som en økologisk drevet gård med urter og sauer. 

Festivalen ble arrangert for første gang i 2001, med utgangspunkt i et bryllup året før. Hele festivalen er drevet på et dugnadsbasert idealistisk grunnlag hvor hverken arrangører eller artister får betalt.

Festivalen har en undergrunnsprofil og har 300-400 besøkende hvert år. Blant artistene som har spilt der er bl.a.: Bøyen Beng, Surferosa, Ras Nas, Raggabalder, Groundation Movement, Eric Andersen, Mohammed, Tömmermenn, Lame Ducks, Kaja Bø m.fl.

Eksterne lenker
 Hesjerocken.no

Musikkfestivaler i Vestfold og Telemark
Repeterende arrangementer etablert i 2001
Kultur i Skien
Júlio César Soares Espíndola

Júlio César Soares de Espíndola (født 3. september 1979 i Rio de Janeiro), vanligvis kjent som Júlio César, er en brasiliansk tidligere fotballspiller.

Han spilte for den lokale klubben Flamengo i seks år. I august 2005 signerte han en treårskontrakt med Inter. Han erstattet Francesco Toldo som førstevalg, og spilte flere glimrende kamper. Sommeren 2012 gikk han til QPR på en fireårskontrakt til en verdi av €2.5 millioner i året.

Júlio César har spilt 78 kamper for Brasils landslag, og var med på å vinne Copa América i 2004. Han har deltatt i tre VM-sluttrunder som del av den brasilianske troppen: 2006 i Tyskland, 2010 i Sør-Afrika og 2014 på hjemmebane i Brasil.

Meritter 
Flamengo
 Campeonato Carioca: 1999, 2000, 2001, 2004
 Copa dos Campeões: 2001
 Taça Rio: 2000
 Taça Guanabara: 1999, 2001, 2004
Internazionale
 Serie A: 2005–2006, 2006–2007, 2007–2008, 2008–2009, 2009–2010
 Coppa Italia: 2005–2006, 2009–2010
 Supercoppa italiana di calcio: 2005, 2006, 2008
 Mesterligaen: 2009/2010
Brasil
 Copa América: 2004
 Confederations Cup: 2009

Referanser

Eksterne lenker 
 
 
 

Brasilianske fotballspillere
Spillere i Fotball-VM 2006
Spillere i Fotball-VM 2010
Spillere i Fotball-VM 2014
Spillere i Copa América 2004
Fotballspillere for Clube de Regatas do Flamengo
Fotballspillere for AC ChievoVerona
Fotballspillere for FC Internazionale Milano
Fotballspillere for Queens Park Rangers FC
Fotballspillere for Toronto FC
Fotballspillere for SL Benfica
Vinnere av Mesterligaen i fotball for menn
Personer fra regionen Metropolitana do Rio de Janeiro
Målvakter i fotball
Fernando Meira

Fernando José da Silva Freitas Meira (født 5. juni 1978 i Guimarães) er en portugisisk fotballspiller. Han spiller for den spanske klubben Real Zaragoza. Han spiller også på , og var blant annet med i troppen under VM 2006 i Tyskland.

Eksterne lenker 
 

Portugisiske fotballspillere
Spillere i Fotball-VM 2006
Spillere i Fotball-EM 2008
Deltakere for Portugal under Sommer-OL 2004
Fotballspillere under Sommer-OL 2004
Fotballspillere for Vitória SC
Fotballspillere for SL Benfica
Fotballspillere for VfB Stuttgart 1893
Fotballspillere for Galatasaray SK
Fotballspillere for FK Zenit St. Petersburg
Fotballspillere for Real Zaragoza
Personer fra Guimaraes
Fødsler i 1978
Kjelle ungdomsskole

Kjelle ungdomsskole var en ungdomsskole i Tønsberg kommune i Vestfold som var i bruk fra 1962 til 2006, da den ble nedlagt. Skolen lå i Kjellelia rett nord for Kjelleolla og Frodeåstunnelen gjennom Frodeåsen utenfor Tønsberg sentrum. Bygningene ble revet i juni 2013.

Historie
Kjelle ungdomsskole stod ferdig 22. januar 1962. Den hadde da kostet nesten fire millioner kroner. Skolen åpnet som Norges femte og Vestfolds første ungdomsskole samme høst. Den tok imot elever fra barneskolene på Barkåker, Jareteigen, Sem og Eik i Sem kommune. Etter hvert sluttet en med å sende nye ungdomsskoleelever fra Sem til Kjelle, de fortsatte isteden på enhetsskolen på Sem. Sem kommune ble for øvrig slått sammen med Tønsberg kommune i 1988.

Kjelle ungdomsskole ble etter hvert så nedslitt at kommunen bestemte å bygge ny skole, og Kjelle ble nedlagt 22. juni 2006. Elevene og lærerne fortsatte i den nybygde Kongseik ungdomsskole på Eik fem kilometer unna.

I løpet av 44 år var i alt 3 500 elever og 200 lærere innom Kjelle ungdomsskole.

I 2006 kjøpte Tønsberg kommune den 20 mål store skoletomta av grunneieren stamhuset Jarlsberg for ti millioner kroner. Bruken av området var tidligere låst til skoleformål i festekontrakten med stamhuset, og kommunen kan etter kjøpet regulere tomta til et annet formål enn skole, for eksempel attraktive boligtomter.

Referanser

Eksterne lenker
 Om Kjelle ungdomsskoles tilblivelse
 Gravøl for Kjelle
 Kongseik ungdomsskole

Skoler i Tønsberg
Ungdomsskoler i Vestfold og Telemark
Utdanningsinstitusjoner etablert i 1962
Utdanningsinstitusjoner nedlagt i 2006
Tidligere skoler i Vestfold
Riget

Riget er en dansk miniserie på åtte episoder som gikk på DR i 1994. Seriens handling er lagt til det danske Rigshospitalet hvor det skjer en rekke merkelige og bisarre hendelser. Serien er skapt av Lars von Trier og er en sjangerblanding mellom komedie, grøsser, drama og såpeopera. Mesteparten av serien er filmet med håndholdt og ustødig kamera. Bildekvaliteten er kornete, og klippingen er grov. Alt dette er gjort bevisst for å få frem en uhyggelig stemning. 

Den ble i 1997 etterfulgt av Riget II. Von Trier planlegger en tredje sesong med arbeidetstittel Riget Exodus som skal vises i 2022.

Serien gikk på NRK1 i 1996.

Handling
På Rigshospitalet i København er den gamle pasienten Sigrid Drusse (Kirsten Rolffes) innlagt. Drusse får høre noen merkelige lyder i sykehusets heissjakt. Lydene kommer fra et gråtende barn. Dette viser seg å være et spøkelse av en ung jente med navn Mary. Drusse forsøker å hjelpe Mary til himmelen, slik at hun slipper å leve et forbannet liv som et gjenferd.

Men dette er bare noen av hendelsene i serien. Blant andre personer vi møter i serien, er den svenske overlegen Stig Helmer (Ernst-Hugo Järegård). Han forsøker å kvitte seg med en rapport som kan sette hans legekarriere på spill. Han har nemlig gjort ungjenta, Mona til en «hjernedød snørrunge», som han selv sier.

Roller

Etterfølgere
Trier og Arnfred har også regissert Riget II fra 1997. Det var også meningen at de skulle ytterligere en oppfølger, men ettersom skuespiller Ernst-Hugo Järegård døde i 1998, ble prosjektet lagt på is. Seriens andre hovedrolleinnehaver, Kirsten Rolffes, døde i 2000, og dette gjorde sjansene mindre for en ny del av serien.

Stephen King har laget en amerikansk nyinnspilling av Riget.

Referanser

Eksterne lenker 
 
 Riket hos Den danske film database

Danske dramaserier
Grøsser-serier
Danske komiserier
Danske TV-serier fra 1990-årene
Bodilprisen for beste danske film
Danske miniserier
TV-produksjoner på DR
Høvellast

Høvellast er trelast med høvlet, glatt overflate som er plan eller formet med forskjellige profiler.

Se også
 Skurlast 
 Tomme.

Skogbruksprodukter
Treverk
Bjarkøyforbindelsen

Bjarkøyforbindelsen er en veiforbindelse mellom øyene Grytøya, Bjarkøya og Sandsøya i Harstad kommune i Troms og Finnmark. Prosjektet består av en undersjøisk tunnel, Kvernsundtunnelen mellom Bjarkøya og Grytøya, og fire broer, Sandsøybruene mellom Sandsøya og Grytøy. I tillegg er det 3000 m med ny vei på Grytøya, og forbindelsen erstatter det tidligere fergesambandet Grytøy-Bjarkøy-Sandsøy.

Historie
Ideen om en fast veiforbindelse ble lansert på 1980-tallet. Høsten 2002 holdt Bjarkøy kommune en folkeavstemning der ca. 90 % av befolkningen stemte for å slå kommunen sammen med Harstad kommune, dersom Bjarkøyforbindelsen blir bygd. Deltakelsen i folkeavstemningen var imidlertid for liten til at resultatet ble bindende. I april 2005 valgte imidlertid fylkestinget i Troms å nedprioritere Bjarkøyforbindelsen i behandlingen av Nasjonal transportplan. Sammenslåingen ble stadfestet i 2010 og gjennomført i januar 2013.

Troms fylkesting vedtok finansiering av forbindelsen i desember 2013, og har i juni 2014 tildelt kontrakten for bygging av første delprosjekt i Bjarkøyforbindelsene. 
Det var anslått at veiforbindelsen ville koste 829 millioner kroner (2014). Til slutt ble det totalkostnad på 1150 millioner kroner.

Byggingen

Arbeidene med tunnelen startet opp i august 2014. Sprengningen av den undersjøiske tunnelen startet 24. februar 2015 og 30. januar 2017 var det gjennomslag. Sandsøysundbrua ble montert ferdig 4. september 2018.

Byggestart var i august 2014 og prosjektet var planlagt ferdig høsten 2017, men det ble åpnet i desember 2018.

Referanser

Eksterne lenker
 Bjarkøy kommune om Bjarkøyforbindelsen
 Fv. 867/fv. 125 Bjarkøyforbindelsene  (Statens vegvesen)
 Ukebrevet Mandag Morgen: Bytter kommunen mot bro, vei og tunnel (pdf-fil)

Planlagte veiprosjekt i Norge
Veier i Troms og Finnmark
Veier i Harstad
Kagge Forlag

Kagge Forlag ble startet av Erling Kagge i 1996, inntil 2000 under navnet Familievennen AS. 

Han eier selv 88 prosent av forlaget, mens Arne Hjeltnes, Toppen Bech og Are Herrem eier de resterende tolv prosent. I 2018 var omsetningen på ca. 98 millioner NOK. Forlaget har 33 ansatte.

Forlagssjefer 

 Jorunn Sandsmark, 2018–
 Anne Gaathaug, 2009–2018

Referanser

Eksterne lenker
 Forlagets hjemmeside

Norske forlag
Forlag etablert i 1996
1996 i Norge
Tore Sagen

Tore Sagen (født 7. november 1980 i Oslo) er en norsk skuespiller, komiker og stand-up-artist. 

Tore Sagen er bror til Steinar Sagen, og vokste opp på Holmlia i Oslo. Han gikk på Holmlia ungdomsskole og Nordstrand videregående skole, og var med to år på Nordstrandrevyen som lystekniker. Han fikk deretter jobb som redaksjonsassistent i NRK P3 og fikk sin første reporterjobb i programmet Holger Nielsens metode. Samtidig begynte han på en utdannelse ved Westerdals Reklameskole, men avbrøt denne da han fikk full stilling som produsent i radioprogrammet Kyrre (med Kyrre Holm Johannessen). 

I denne perioden lagde han også en liten nett-TV-serie kalt «Tores knuteskole» som kun ble vist på NRKs nettsider årsskiftet 2009–2010. Han står også bak «Tores spikkeskole» i 2012. Tore Sagen har også hatt stemme i NRKs Showbiz og gjestet Trygdekontoret. Høsten 2010 kom han på fjernsynet med et nytt program kalt Radioresepsjonen på TV, sammen med sine kompanjonger fra Radioresepsjonen, Bjarte Tjøstheim og Steinar Sagen.

Han har medvirket i radioprogrammer som Holger Nielsens metode, Onkel Happy og Kyrre på NRK P3. Han var en del av Radioresepsjonen sammen med Steinar Sagen og Bjarte Tjøstheim, fra 2006 til 2020. I 2021 forlot trioen NRK og startet podcasten Papaya på Schibsteds platform PodMe.

Han er gift med Live Nelvik kjent fra Farmen, P3 Gull, P3morgen, Dama til og Lørdagsrådet.

Filmografi

Skuespiller 
 2010 Keeper'n til Liverpool (Bror)
 2011 Hjelp, vi er i filmbransjen (Barista)
 2012 Mer eller mindre mann (Henning)
 2013 – (pågående) Side om side (Frode Pedersen)

Referanser

Litteratur 
 Wessel-Holst, Benedicte: «Stridslystne typer». I: Kreativt Forum Nr. 5 2007

Eksterne lenker 
 
 

Norske komikere
Personer fra Oslo
Programledere for NRK
Sporting Clube de Portugal

Sporting Clube de Portugal, eller bare Sporting, ofte kjent utenfor Portugal som Sporting Lisbon, ble stiftet i 1906 og er en av de største portugisiske fotballklubbene.

Sesonger

Spillerstall 
Oppdatert 31. oktober 2022.

Utlånte spillere

Kjente spillere som har spilt for klubben 
  Luís Figo
  Nani
  Cristiano Ronaldo
  Ricardo Quaresma
  Bruno Fernandes

Referanser

Eksterne lenker 
 

Fotballag i Portugal
Sport i Lisboa‎
Fotballag etablert i 1906
1900-årene i Portugal
Artem Milevskyj

Artem Volodymyrovytsj Milevskyj (ukrainsk Артем Володимирович Мілевський; født 12. januar 1985 i Minsk i Hviterussland) er en hviterussisk-ukrainsk tidligere fotballspiller.

Han har spilt i Dynamo Kyiv siden 2002. Han scoret mål i straffesparkkonkurransen mot  i åttendedelsfinalen i VM i fotball 2006.

Referanser

Eksterne lenker 
 

Ukrainske fotballspillere
Hviterussiske fotballspillere
Spillere i Fotball-VM 2006
Spillere i Fotball-EM 2012
Fotballspillere for FC Dynamo Kyiv
Fotballspillere for Gaziantepspor
Fotballspillere for HNK Hajduk Split
Fotballspillere for RNK Split
Fotballspillere for CS Concordia Chiajna
Fotballspillere for FK Tosno
Fotballspillere for FK Dynama Brest
Fotballspillere for Kisvárda FC
Fotballspillere for FK Mynaj
Personer fra Minsk
Fødsler i 1985
Guvernementet Beheira

Al Buhayrah (arabisk: البحيره ) er en region nord i Egypt. Dens hovedstad er Damanhur. Avstanden fra Kairo (Attaba) til Al Buhayrah er 135 km.

Kilder 
 Governorates of Egypt statoids.com

Eksterne lenker 
 

Beheira
Sandsøya (Harstad)

Sandsøya er ei øy i Harstad kommune i Troms. Øya ligger øst for Grytøya og sørøst for Bjarkøya, og har et areal på 10,91 km². Høyeste punkt på øya er Veten på 212 moh. Sandsøya hadde i 2001 107 innbyggere.

Det er fergeforbindelse mellom Altevik på Sandsøya og Fenes på Grytøya og Austnes på Bjarkøya (Rutetider: ). Bjarkøy kommune ønsket å knytte Sandsøya og Bjarkøya til Grytøya med undersjøiske veitunneler. Bjarkøyforbindelsen ble imidlertid ikke prioritert under Troms fylkestings behandling av Nasjonal transportplan i april 2005. 

Det er også forbindelse med hurtigbåt fra Sandsøya til Harstad, Bjarkøy, Kjøtta og Senja. (Rutetider: )

Ved kommunevalget i 2005 ble Jorunn Berg fra Sandsøya valgt til ordfører i Bjarkøy. Hun representerer Sandsøy og Fenes/Skjellesvik Bygdeliste, også kalt Sandsøylista.

Se også
Sandsøy kirke

Øyer i Harstad
Sandsøy fort

Sandsøy fort ligger på Sandsøya i Bjarkøy kommune i Troms og Finnmark. Fortet ble bygd i perioden 1962–65 og nedlagt i 1998. I dag er fortet solgt til private, og det drives som opplevelsessenter.

Fortet ble bygd som et rent stridsanlegg, med batteri og fjellanlegg, og det var ikke forutsatt å ha bemanning i fredstid.

2. mai 1988 omkom 3 elever fra Befalsskolen for Kystartilleriet under skyting med bombekaster fra faste stillinger på Sandsøy fort.

Referanser

Eksterne lenker 
 Sandsøy fort (kommersiell side)

Kystfort i Norge
Festningsverk i Troms og Finnmark
Byggverk i Bjarkøy
Byggverk i Harstad
Harstads historie
Meløyvær

Meløyvær er ei øygruppe i Harstad, tidligere Bjarkøy, kommune i Troms. Øygruppa ligger i Andfjorden nord for Bjarkøya. På Gårdsøya ligger det nedlagte fiskeværet Meløyvær, som har ni fastboende innbyggere. På Meløyvær finnes ei nedlagt jerngruve, som var i drift mellom 1904 og 1930. Meløyvær fort er et kystfort på Krøttøya som ble innviet i 1989 og nedlagt i 2002. Krøttøya og Gårdsøya er knyttet sammen med ei bru.

Eksterne lenker
 Meløyvær Småbåtforening
 Bent Svinnungs padleside om Nautøya ved Meløyvær

Referanser 

Fiskevær i Troms og Finnmark
Bosetninger i Harstad
Toppsundet

Toppsundet er sundet som skiller Grytøya og Hinnøya i Troms. Sundet er ca. 3 km bredt. Øst i Toppsundet ligger den lille Kjeøya. Sundet krysses av ferge mellom Stornes på Hinnøya og Bjørnerå på Grytøya. Tidligere gikk det også ferge mellom Stornes og Alvestad på Grytøya.

Hurtigruta går gjennom Toppsundet på vei mellom Risøyhamn og Harstad.

11. juli 1941 gikk det norske dampskipet «Landego» på ei mine og sank i Toppsundet under arbeid med å legge ut kabel for tyskerne. Syv nordmenn og to tyskere omkom i ulykka. 

Sund i Troms og Finnmark
Harstads geografi
Andfjorden

Andfjorden er et sund, eller snarere et havområde, som skiller Andøya i Nordland og Senja i Troms. Fjorden har innløp mellom Andenes i vest og Måneset i øst og strekker seg rundt 50 kilometer sørover. I nord er den rundt 30 kilometer bred, men smalner inn til rundt 10 kilometer i sør. I sørvest går Andfjorden over i Kvæfjorden og Godfjorden mot Hinnøya, og i sørøst går den over i Vågsfjorden. Inne i Andfjorden ligger øyene i Bjarkøy, med Grytøya som den største.

Andfjorden er opptil 517 meter dyp.

Sommerstid går det ferge over Andfjorden mellom Andenes på Andøya og Gryllefjord på Senja.

Ved Steinavær i Andfjorden finnes et stort korallrev.

Referanser 

Sund i Nordland
Sund i Troms og Finnmark
Fjorder i Andøy
Fjorder i Harstad
Fjorder i Sortland
Nag Hammadi

Nag Hammadi (, Najʿ Ḥammādī) er en liten by med jernbanestasjon i Øvre Egypt, lokalisert på vestbredden av Nilen i guvernementet Qina, omtrent 127 km nordvest for Luxor. I henhold til folketelling hadde den 45 038 innbyggere i 2006, beregnet til 55 767 innbyggere i 2017.

Historie 
Byen har navn etter sin grunnlegger, Mahmoud Pasha Hammadi, et medlem av Hammadi-familien i Sohag. Mahmoud Pasha Hammadi var en betydelig landeier i Sohag og kjent for sin motstand mot den britiske okkupasjonen i 1882.

Nag Hammadi ligger rundt 5 km vest antikkens by Chenoboskion (gresk: Χηνοβόσκιον, «beitemark for gjess»; koptisk: Ϣⲉⲛⲉⲥⲏⲧ, Šénesēt). Det var et senter for tidlig kristendom, et sted jevnlig oppsøkt av ørkenfedrene fra 200-tallet e.Kr. og det ble opprettet et kloster på 300-tallet. I desember 1945 ble det funnet ved Jabal al-Ṭārif, nær Nag Hammadi, en rekke gnostiske tekster fra 100-tallet som har fått navnet Nag-Hammadi-skriftene.

Byen ble kjent som åsted for Nag Hammadi-massakren den 7. januar 2010 under den ortodokse julen da 11 koptiske kristne ble drept med skytevåpen av tre menn etter en julemesse foran Nag-Hammadi-katedralen. Totalt ble nitten koptiske kristne angrepet. Som følge av Nag Hammadi-massakren raidet egyptisk politi hjemmene til koptisk-kristne familier i Nag Hammadi den 10. januar 2010, og arresterte 22 unge menn, de fleste tenåringer. De ble overført til fengsel i det avsidesliggende guvernementet Al Wadi al Jadid, men ble aldri formelt anklaget for noe. Den 15. januar 2010 besøkte 29 egyptiske menneskerettighetsaktivister og medlemmer av ulike politiske partier Nag Hammadi for å vise solidaritet med det koptiske samfunnet. Alle ble arrestert av egyptisk politi ved ankomsten på jernbanestasjonen, anklaget for ulovlig demonstrasjoner og spre uro.

Økonomi 
Sukker og aluminium produseres i Nag Hammadi. Sukkerfabrikken ble bygget i 1895-1897 av franske kontraktører. Det er fortsatt i drift per 2018. Firmaet Egyptalum er den største produsenten av aluminium i Midtøsten. Fotballstadiumen i byen har navn etter produksjonen, Aluminium Stadium. Det ligger et vannkraftverk på 64 MW her, ved den 330 meter lange Nag Hammadi-demningen. Den stod ferdig i 2008 og avløste da et eldre anlegg bygd i tidsrommet 1927-1930.

Referanser 

Byer i Egypt
Byer ved Nilen
Guvernementet Qena